โบรกฯส่องกำไรหุ้นกลุ่มการแพทย์ปี 59กำไรรวมโต 10% แนะ BDMS หุ้นเด่น
กลุ่มการแพทย์คาดปี 59 กำไรรวมเติบโต 10% (vs ปี 58 คาดกำไรรวม +11%) โดย รพ.ขนาดกลาง (BCH, CHG) จะมีกำไรเติบโตสูงกว่า รพ.ขนาดใหญ่ (BDMS, BH) เลือก BDMS เป็น Top pick เนื่องจากยังมีมุมมองบวกต่อความได้เปรียบด้านเครือข่าย รพ. ทำให้ BDMS ได้ประโยชน์จากการมีฐานลูกค้าที่ใหญ่ขึ้น ประกอบกับ BDMS ยังน่าสนใจมากสุด เนื่องจากราคาหุ้นซื้อขาย PE ปี 59 ที่ 37 เท่า ต่ำสุดในกลุ่มฯ (PE ปี 16F กลุ่มการแพทย์ 4 บริษัทเฉลี่ย 39 เท่า)
26 พ.ย. 2558

บล.โนมูระ พัฒนสิน ระบุในบทวิเคราะห์ (26 พ.ย.) ว่า แนะนำ Neutral กลุ่มการแพทย์คาดปี 59 กำไรรวมเติบโต 10% (vs ปี 58 คาดกำไรรวม +11%) โดย รพ.ขนาดกลาง (BCH, CHG) จะมีกำไรเติบโตสูงกว่า รพ.ขนาดใหญ่ (BDMS, BH) อย่างไรก็ตามการเติบโตของ รพ.ขนาดกลางที่สูงกว่ากลุ่มฯ มองว่าสะท้อนสู่ราคาหุ้นแล้ว ระยะสั้นแนวโน้มไตรมาส 4/58 คาดกำไรรวม (+7%เทียบช่วงเดียวกันของปีก่อน -4%เทียบไตรมาสก่อนหน้า) ไม่เด่นตามฤดูกาล เราคาดว่า BDMS จะมีกำไร (+12%เทียบช่วงเดียวกันของปีก่อน -2%เทียบไตรมาสก่อนหน้า) ดีสุดในกลุ่มฯ หากเทียบความน่าสนใจเชิง Valuation ของ 4 บริษัท และโอกาสเติบโตของกำไรในระยะยาว
เราเลือก BDMS เป็น Top pick เนื่องจากยังมีมุมมองบวกต่อความได้เปรียบด้านเครือข่าย รพ. ทำให้ BDMS ได้ประโยชน์จากการมีฐานลูกค้าที่ใหญ่ขึ้น ประกอบกับ BDMS ยังน่าสนใจมากสุด เนื่องจากราคาหุ้นซื้อขาย PE ปี 59 ที่ 37 เท่า ต่ำสุดในกลุ่มฯ (PE ปี 16F กลุ่มการแพทย์ 4 บริษัทเฉลี่ย 39 เท่า)
สำหรับ BCH ปรับออกจาก Top pick และปรับคำแนะนำเป็น NEUTRAL (เดิม BUY) หลังราคาหุ้น BCH ปรับขึ้นแรง +24% นับจากออกบทวิเคราะห์ล่าสุดเมื่อ 16 พ.ย.58 มองว่าราคาที่ปรับขึ้นแรงตอบรับการฟื้นตัวของผลการดำเนินงานของ รพ.WMC เร็วเกินไป ทำให้ปัจจุบันเหลือ upside +5% และซื้อขาย PE ปี 16F ที่ 40 เท่า สูงกว่ากลุ่มฯ